# Can Maluquer

Can Maluquer és una masia del municipi de Sant Joan Despí (Baix Llobregat) inclosa a l'Inventari del Patrimoni Arquitectònic de Catalunya.

## Descripció

És un mas de planta rectangular format per tres cossos, el central dels quals és més alt que els laterals i té la porta d'accés principal. La part lateral dreta és voltada d'una galeria arcada. Els pilars de les arcades són fets a base de maons superposats. La teulada és a doble vessant. Al cos principal se n'hi ha afegit un altre a la part posterior fent teulada a dues vessants i també la teulada sota la qual es troba la galeria arcada del primer pis. A la segona planta, amb obertures petites, es troba el museu Maluquer.

## Història

La família Maluquer no era d'origen santjoanenc. Josep Maluquer i Tirell s'hi vinculà en casar-se amb Alodia Salvador y Collaso (1843-1906), filla de Dolores Collaso y Gil i de Josep Salvador i Soler (1804-1855) qui va ser l'últim de la nissaga d'apotecaris Salvador de Barcelona que va conservar el gabinet Salvador (avui a l'Institut Botànic de Barcelona) conegut com a Museo Salvador i propietari de El Hortícola. El Museo Salvador contenia al segle xix 14 col·leccions: biblioteca, documents i cartes, monedes i medalles, drogues, minerals, closques, animals, armes. antiguitats, obres d'enginy, instruments, fustes, fòssils i herbari i Pomones Ibériques. Aquest Museu va ser traslladat a les golfes del Castell de La Bleda per Silvio Salvador y Collaso on va ser redescobert el 1938 i el 2013. La propietat de La Bleda va ser reclamada pels Maluquer als anys 1930. També era descendent del botànic i apotecari Jaume Salvador i Pedrol (Barcelona 1649-1740) que s'instal·là a la finca Can Pau Torrents on creà al segle xviii el primer jardí botànic científic de Catalunya influenciat pels jardins botàncis científics de les universitats de Montpellier, Padova, Bologna i Roma. A Can Maluquer potser hi venien d'estiueig. Estava voltada de terrenys que foren edificats l'any 1934 i convertits en cases benestants de la mà de l'arquitecte Josep Maria Ayxelà i Terrats.
El museu dedicat a Josep Maluquer i Tirell i a Josep Maluquer i Salvador (fundador de l'Institut Nacional de Previsió des de Can Maluquer) va ser inaugurat el 28 de febrer de 1947. El director de l'Institut Jaume Salvador i Pedrol de Sant Joan Despí, Alexandre Sanvisens Herreros, té el dubte de si part de la col·lecció del gabinet Salvador que no s'ha trobat a La Bleda, com ara la col·lecció de monedes, formaba part del Museu Maluquer d'aquesta casa. El Museu Maluquer estava situat a les golfes del mas situades a la tercera planta i tenia col·leccions de monedes, documents (pergamins), fotografies i objebtes diversos de Josep Maluquer.
Entre els Maluquer y Salvador, també va destacar Manuel (enginyer de camins del Ministeio de Fomento) i Miguel (Cónsul) Maluquer y Salvador i Alberto Maluquer y Maluquer (secretari del F.C. Barcelona).

## Referències

* 1 2 «Can Maluquer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
* ↑ «Esquela de Alodia Salvador y Collaso».
* ↑ de Bolós y Vayreda, Antonio. Nuevos datos de la familia Salvador, 6 de desembre de 1959.
* ↑ Salvadoriana: El gabinet de curiositats de Barcelona, 2014.
* ↑ Porro, Joan-Anton Carbonell. I Jornades de Recerca Històrica i Social del Baix Llobregat: VIII Jornades d'Estudis sobre el Baix Llobregat, Sant Feliu de Llobregat, 27, 28, i 29 de novembre de 1990. Centre d'Estudis Comarcals del Baix Llobregat, 1993. ISBN 978-84-7826-380-6.
* ↑ «Homenatge póstum a José Maluquer y Salvador» (en castellà). Revista Española de Seguridad Social, 1947 - 1951. Arxivat de l'original el 2021-07-09. [Consulta: 31 agost 2020].
* ↑ Neus Ibáñez
* ↑ Sanvisens Herreros, Alexandre. Jaume Salvador i Pedrol i el seu temps. Sant Joan Despí: Ajuntament de Sant Joan Despí, 2007.
* ↑ Valenciano, Antonio «Manuel Maluquer». Revista de Obras Públicas, 15-03-1924.
* ↑ «1er Presidente de ACV y los Fundadores - Amigos de los coches veteranos - ACV».
* ↑ «(PS-48342)POSTAL Y FOTOGRAFIA DE SANT JOAN DESPI-CASA MALUQUER,ALBERTO MALUQUER JUGANDO AL TENIS» (en castellà).